PATVIRTINTA

 Vilniaus Jono Ivaškevičiaus jaunimo mokyklos

2017 m. gegužės 10 d. įsakymu Nr. V-36

1. **IT SPECIALISTO PAREIGYBĖS** **APRAŠYMAS** **NR. 16**

**ISKYRIUS**

**BENDROJI** **DALIS**

1. Vilniaus Jono Ivaškevičiaus jaunimo mokyklos IT specialisto pareigybė yra priskiriama kvalifikuotų darbuotojų grupei.

2. Pareigybės lygis: IT specialistas priskiriamas A lygio pareigybei.

3. Pareigybės paskirtis: vykdyti techninį kompiuterių įrangos aptarnavimą.

4. Pavaldumas: IT specialistas pavaldus direktoriaus pavaduotojui ūkio reikalams.

**II SKYRIUS**

 **SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Kompiuterių įrangos derintojo kvalifikacijai keliami reikalavimai:

5.1. ne žemesnis kaip aukštasis išsilavinimas ir (ar) įgyta profesinė kvalifikacija;

5.2. analogiška darbo patirtis.

6. IT specialistas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. antivirusinių sistemų diegimą ir veikimą;

6.5. interneto, intraneto veikimą.

7. IT specialistas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. IT specialisto funkcijos:

8.1. vykdyti mokyklos informacinių technologijų diegimo programą;

8.2. vykdyti mokyklos sistemų priežiūrą, šalinti gedimus;

8.3. vykdyti techninį kompiuterių įrangos aptarnavimą;

8.4. profilaktiškai ir techniškai prižiūrėti kopijavimo aparatus, Multimedia projektorius, televizorius, įgarsinimo įrangą, interaktyvią lentą ir kitą mokyklos orgtechniką;

8.5. kilus gaisrui, pranešti priešgaisrinei tarnybai, informuoti mokyklos administraciją ir gesinti gaisro židinį turimomis priemonėmis;

8.6. įvykus įsilaužimui arba bandymams įsilaužti į mokyklą informuoti policiją ir administraciją;

8.7. taupyti elektros energiją.

**IV SKYRIUS**

**MOKINIŲ SAUGUMO UŽTIKRINIMAS**

9. IT specialisto veiksmai, įtarus ar pastebėjus žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10. IT specialisto veiksmai, įtarus ar pastebėjus patyčias kibernetinėje erdvėje arba gavus apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja apie patyčias kibernetinėje erdvėje patyčias patyrusio mokinio klasės auklėtoją ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. IT specialistas atsako už:

11.1. jam patikėto mokyklos materialiojo turto saugumą ir atlygina atsiradusią žalą dėl jo netinkamo pareigų vykdymo;

11.2. netinkamą pareigų vykdymą, dėl ko buvo sugadinta/sunaikinta kompiuterių įranga;

11.3. neoperatyvų mokyklos administracijos ir gelbėjimo tarnybų informavimą dėl pastebėto įsilaužimo į gimnaziją, vagystės, pastebėtų tyčinių gedimų ir kt.;

11.4. priešgaisrinės saugos režimo nesilaikymą, dėl ko galėjo kilti arba kilo gaisras;

11.5. kompiuterių įrangos naudojimą asmeninėms reikmėms.

12. IT specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. IT specialistas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_

Parengė mokyklos direktoriaus sudaryta darbo grupė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(IT specialisto vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(IT specialisto vardas, pavardė, parašas)

Data